CELEX: 22013D0201
Language: lt
Date: 1383868800000
Title: 2013 m. lapkričio 8 d. EEE jungtinio komiteto sprendimas Nr. 201/2013, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)

27.3.2014   
            
            
               LT
            
            
               Europos Sąjungos oficialusis leidinys
            
            
               L 92/27
            
         EEE JUNGTINIO KOMITETO SPRENDIMAS
   
   Nr. 201/2013
   2013 m. lapkričio 8 d.
   kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtraukta 2010 m. kovo 19 d. Komisijos rekomendacija 2010/167/ES dėl leidimo naudoti judriojo ryšio laivuose paslaugų (JRL paslaugos) sistemas (1);
            
         
               (2)
            
            
               todėl EEE susitarimo XI priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XI priede po 26l punkto (Komisijos rekomendacija 2010/572/ES) įterpiamas šis punktas:
   
               „26 m.
            
            
               
                  32010 H 0167: 2010 m. kovo 19 d. Komisijos rekomendacija 2010/167/ES dėl leidimo naudoti judriojo ryšio laivuose paslaugų (JRL paslaugos) sistemas (OL L 72, 2010 3 20, p. 42).“
            
         2 straipsnis
   
      Europos Sąjungos oficialiojo leidinio EEE priede skelbtini Rekomendacijos 2010/167/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. lapkričio 9 d., jei pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. lapkričio 8 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
         
      
   
   
      (1)  OL L 72, 2010 3 20, p. 42.
   
      (2)  Konstitucinių reikalavimų nenurodyta.